Τίνο Καντεβέρε

Ο Φιλάνα Τινοτέντα «Τίνο» Καντεβέρε (αγγλικά: Philana Tinotenda "Tino" Kadewere), γεννημένος στις 5 Ιανουαρίου 1996, είναι επαγγελματίας ποδοσφαιριστής από τη Ζιμπάμπουε, ο οποίος αγωνίζεται ως  προωθημένος επιθετικός αλλά και ως εξτρέμ στον Άρη Θεσσαλονίκης  και την Εθνική Ζιμπάμπουε.

Καριέρα

 Ζιμπάμπουε 
Ο Καντεβέρε προέρχεται από ποδοσφαιρική οικογένεια καθώς τόσο ο πατέρας του (Ονίας) όσο και τα τρία αδέλφια του (Πρόσπερ, Πρινς και Πάρντον), ασχολούνται με το τοπικό ποδόσφαιρο στη Ζιμπάμπουε. Le Zimbabwe, l'Europe, Le Havre..., le meilleur buteur de Ligue 2 se livre Kadewere raconté par Tino Ο πατέρας του μάλιστα διηύθυνε μια ακαδημία όπου ο μικρός Τίνο έπαιζε από την ηλικία των έξι ετών. Αργότερα, ο Καντεβέρε κέρδισε μια υποτροφία για το φημισμένο Prince Edward School, από όπου τον απέκτησε το 2014 η Harare City F.C για να επανδρώσει την ομάδα νέων του συλλόγου.Top Swedish club captures City star Το 2015, προωθήθηκε στην πρώτη ομάδα του συλλόγου και κατά τη διάρκεια του πρώτου μισού της πρώτης του σεζόν με την νέα του ομάδα, σκόραρε επτά γκολ στο Πρέμιερ Σόκερ Λιγκ, την ανώτατη εθνική κατηγορία στο σύστημα ποδοσφαιρικών πρωταθλημάτων της Ζιμπάμπουε.Jag ska göra det bättre än Nyasha

 Τζουργκάρντεν
Στις 6 Αυγούστου 2015,  εντάχθηκε στη σουηδική Τζουργκάρντεν, η οποία αγωνίζεται στην πρώτη κατηγορία της χώρας, υπογράφοντας συμβόλαιο βραχυπρόθεσμου δανεισμού μέχρι τα τέλη Οκτωβρίου, με οψιόν αγοράς. Kadewere klar för DIFTop Swedish club captures City star. 
Στη Σουηδία, επανενώθηκε με τον συμπατριώτη του Νιάσα Μουσέκουι, ο οποίος είχε φτάσει λίγους μήνες νωρίτερα και ήταν τότε ένας από τους κορυφαίους σκόρερ του πρωταθλήματος με έντεκα γκολ. Στο τέλος της σεζόν του 2015, η Τζουργκάρντεν άσκησε την οψιόν αγοράς καταβάλλοντας το ποσό των 150.000 ευρώ στη Harare City F.C, απέκτησε με οριστική μεταγραφή το νεαρό  παίκτη.  DIF Fotboll - Kadewere klar för DIF - DIF Fotboll 

Πραγματοποίησε το ντεμπούτο του στη σουηδικό πρωτάθλημα στις 29 Αυγούστου 2015. Ο Καντεβέρε, παρά το γεγονός ότι έπαιξε πέντε παιχνίδια στην κορυφαία σουηδική κατηγορία το 2015, πέρασε τον περισσότερο χρόνο του με την ομάδα κάτω των 21 ετών του συλλόγου και σκόραρε επτά γκολ σε ισάριθμους αγώνες σε αυτό το επίπεδο, αποδεικνύοντας περαιτέρω τις δυνατότητές του. D’Harare au Havre, en passant par Stockholm, la trajectoire singulière de Tino Kadewere

Μόλις κατά τη σεζόν του 2018 καθιερώθηκε τελικά, σκοράροντας οκτώ γκολ σε δώδεκα αγώνες πρωταθλήματος και τέσσερα σε τέσσερις αγώνες κυπέλλου, κατακτώντας το εγχώριο κύπελλο (σεζόν 2017-2018), ήτοι το πρώτο τρόπαιο για την ομάδα του μετά από δεκατρία ολόκληρα χρόνια.

Στη Σουηδία, ο Τίνο δυσκολεύτηκε να εξασφαλίσει σημαντικό χρόνο συμμετοχής, αντιμετωπίζοντας πολυάριθμους τραυματισμούς  Transferts : comment Le Havre avait recruté Tino Kadewere, nouveau joueur de l'OL, αλλά το τεχνικό επιτελείο της ομάδας του είδε στο πρόσωπό του έναν ανερχόμενο ποδοσφαιρικό αστέρα και του έδωσε χρόνο να εξελιχθεί και να γίνει «ο σπουδαιότερος παίκτης στην ιστορία του συλλόγου».

Ο Καντεβέρε σκόραρε το πρώτο του γκολ στο πρωτάθλημα για την ομάδα στις 25 Ιουλίου 2016, όταν μείωσε το σκορ στο 94ο λεπτό, σε μια εντός έδρας ήττα με 1-3 από την ΓΚΙΦ Σούντσβαλ, έχοντας γίνει αλλαγή στο 85ο λεπτό. 

Στις 27 Μαΐου 2018, σημείωσε τέσσερα γκολ σε έναν αγώνα πρωταθλήματος εναντίον της IK Sirius Fotboll, γεγονός που τον κατέστησε τον πρώτο παίκτη της ομάδας (από το μακρινό 1978, όταν ο Tommy Berggren είχε πετύχει το ίδιο επίτευγμα) που σκόραρε τέσσερα γκολ σε έναν μόνο αγώνα πρωταθλήματος.Tommy Berggren har avlidit – 28 May 2018 – Aftonladet

Συνολικά αγωνίστηκε με την Τζουργκάρντεν 60 φορές (18 γκολ, 9 ασίστ) και πανηγύρισε την κατάκτηση του Σουηδικού Κυπέλλου, το καλοκαίρι του 2018.

Χάβρη
Τον Ιούλιο του 2018, η Λε Αβρ δαπάνησε 2.000.000 ευρώ Kadewere turns down MLS offer για την απόκτησή του με τετραετές συμβόλαιο Zimbabwean striker Tino Kadewere completes move French Ligue 2 side Le Havreκι ο Καντεβέρε φρόντισε να συστηθεί με τον καλύτερο τρόπο στο γαλλικό κοινό. Η πρώτη του χρονιά στη Λιγκ 2 ήταν γεμάτη και η δεύτερη ήταν ονειρική, καθώς ο Αφρικανός επιθετικός αναδείχθηκε πρώτος σκόρερ της κατηγορίας με 20 γκολ σε 24 συμμετοχές. Ωστόσο, πέρασε 105 ημέρες εκτός αγωνιστικής δράσης μεταξύ Ιουλίου και Οκτωβρίου 2018,  λόγω ρήξης στο γόνατο.

Ολιμπίκ Λυών

Στις 22 Ιανουαρίου 2020, υπέγραψε συμβόλαιο συνεργασίας με την ομάδα της Λιγκ 1, την Ολιμπίκ Λυών έναντι αντιτίμου 12.000.000 ευρώ αλλά η συμφωνία προέβλεπε την παραμονή του παίκτη στη Χάβρη ως δανεικός για το υπόλοιπο της σεζόν 2019–20.Μεταγραφές: Τίνο Καντεβέρε τριετίας στον Άρη

Ο Καντεβέρε ξεκίνησε δυναμικά με την ομάδα της Λυών για τη σεζόν 2020–21. Στις 8 Νοεμβρίου 2020, σημείωσε δύο γκολ για τη Λυών σε μια νίκη με 2–1 επί της Σαιντ-Ετιέν.OL-ASSE : « Le rêve devient réalité » pour le mystique Tino Kadewere, auteur d’un doublé comme annoncé avant le derbyOL-ASSE 2-1 08/11/2020OL 2–1 ASSE

Στο τέλος της σεζόν 2020/21, ο Καντεβέρε υπέστη ρήξη στον μηρό του κατά τη διάρκεια ενός αγώνα εναντίον της Λανς στις 3 Απριλίου 2021 και έμεινε εκτός για αρκετές εβδομάδες. Λίγο αργότερα, (8 Μαίου 2021) αποχώρησε στο ημίχρονο σε έναν αγώνα εναντίον της Λοριάν, μετά από περαιτέρω μυϊκούς πόνους, οι οποίοι τον οδήγησαν σε χειρουργική επέμβαση στα μέσα Μαΐου.OL : saison terminée pour KadewereOL : Tino Kadewere revient sur sa blessure à la cuisse

Τελικά o Τίνο σκόραρε δέκα γκολ σε 33 αγώνες και η ομάδα τερμάτισε 4η στη Λιγκ 1, αποτυγχάνοντας να προκριθεί στο Τσάμπιονς Λιγκ.OL : Le bilan de la saison, joueur par joueur !

Τον Σεπτέμβριο του 2021, ο Τίνο έχασε ξανά πέντε παιχνίδια της Λυών, καθώς έμεινε εκτός δράσης λόγω διαστρέμματος στο πόδι για τρεις εβδομάδες. Δεν κατάφερε ποτέ να ανακάμψει αγωνιστικά και σπάνια εμφανιζόταν στην βασική ενδεκάδα μέχρι το τέλος της χρονιάς.

Η έλλειψη της αγωνιστικής του φυσικής κατάστασης αποκαλύφθηκε στους αγώνες Κυπέλλου Εθνών Αφρικής που διεξήχθη στο Καμερούν, τον Ιανουάριο του 2022. Ο υπηρεσιακός προπονητής Νόρμαν Μαπέζα,της Εθνικής Ζιμπάμπουε, μη έχοντας άλλη αγωνιστική επιλογή, τον συμπεριέλαβε στην ομάδα του, αλλά ο Καντεβέρε, προφανώς στερούμενος τόσο σωματικής όσο και ψυχικής δύναμης, είχε κακή απόδοση στα δύο παιχνίδια που αγωνίστηκε.
Μαγιόρκα
Τελικά, έχοντας εμφανιστεί μόλις 2 φορές στον πάγκο των αναπληρωματικών της Λυών, και χωρίς ούτε ένα λεπτό επίσημης συμμετοχής στην αρχή της σεζόν 2022-2023, στις 29 Αυγούστου 2022, ο Καντεβέρε εντάχθηκε ως δανεικός για ένα χρόνο στην ισπανική Μαγιόρκα, με οψιόν αγοράς στα 8,5 εκατομμύρια ευρώ.Tino Kadewere llega cedido al RCD Mallorca Transferts : Tino Kadewere (OL) part en prêt à Majorque.

Λίγο μετά την άφιξή του, και ενώ ο παίκτης προετοιμάζονταν για να πραγματοποιήσει το ντεμπούτο του στη Πριμέρα Ντιβιζιόν κόντρα στη Ρεάλ Μαδρίτης, τραυματίστηκε στον δεξιό τετρακέφαλο.Tino Kadewere and the injuries curse]. Επέστρεψε στις προπονήσεις τον Οκτώβριο του 2022 και στις 12 Νοεμβρίου συμμετείχε στον πρώτο του αγώνα με την Μαγιόρκα στον πρώτο γύρο του Κυπέλλου Ισπανίας εναντίον της CD Autol, κατά τον οποίο μπήκε στο παιχνίδι στο ημίχρονο σκοράροντας το έκτο και τελευταίο γκολ για την ομάδα του στο 88ο λεπτό (νίκη με 0-6).

Με τον πενιχρό -για επιθετικό παίκτη-  απολογισμό του ενός τέρματος σε 15 ματς, ήταν φυσιολογικό η Μαγιόρκα να μην ενεργοποιήσει την οψιόν αγοράς του παίκτη κι έτσι ο Καντεβέρε επέστρεψε στη Γαλλία.

Ναντ
Στις 4 Ιανουαρίου 2024, ο Καντεβέρε εντάχθηκε στη Ναντ, με δανεισμό και υποχρεωτική οψιόν αγοράς.Tino Kadewere prêté au FC Nantes !.

Στις 14 Μαΐου 2024, μεταγράφηκε οριστικά στη Ναντ, αφού ο σύλλογος απέφυγε τον υποβιβασμό. Η Λυών δεν έλαβε καμία αμοιβή μεταγραφής, αλλά θα διατηρούσε ρήτρα μεταπώλησης ύψους 25%.Tino Kadewere reste à Nantes pour trois ans 

Άρης Θεσσαλονίκης
Στις 22 Ιουλίου 2025, ο Άρης Θεσσαλονίκης ανακοίνωσε την απόκτηση του Τίνο για τρία χρόνια.Άρης, μεταγραφές: Ανακοίνωσε την απόκτηση του ΚαντεβέρεΟ Tino Kadewere στον ΑΡΗ!
Έτσι έγινε μόλις ο δεύτερος παίκτης από τη Ζιμπάμπουε, μετά τον Ναγκόλι Κένεντι, που φόρεσε τη φανέλα του Άρη.Ο Καντεβέρε πήρε την σκυτάλη από τον… Ναγκόλι!

Πραγματοποίησε το ντεμπούτο του με τους "κίτρινους" στις 31 Ιουλίου 2025, στον εντός έδρας αγώνα για το δεύτερο προκριματικό γύρο του ΟΥΕΦΑ Κόνφερενς Λιγκ 2025–26, εναντίον της Αράζ Ναχτσιβάν. Ο Άρης το πάλεψε μέχρι τέλους αλλά έμεινε εκτός Ευρώπης - Ήρθε ισόπαλος 2-2 με την Αράζ 

Εθνικές ομάδες
Ο Καντεβέρε είναι διεθνής με τα αντιπροσωπευτικά συγκροτήματα Κ17 και Κ20 και Κ23  της Ζιμπάμπουε."FC Nantes : Un contrat jusqu'en 2026 plutôt que 2027 pour Tino Kadewere" Έλαβε την πρώτη του κλήση στην εθνική ομάδα της Ζιμπάμπουε το καλοκαίρι του 2015, για τους δύο προκριματικούς αγώνες του CHAN του 2016 εναντίον των Εθνική Κομορών.General Information about the player Tino Kadewere

Στις 26 Δεκεμβρίου 2016, πραγματοποίησε την πρώτη του εμφάνιση ως βασικός για τη Ζιμπάμπουε στον φιλικό αγώνα εναντίον της Εθνική Ακτής Ελεφαντοστού (ισοπαλία 0-0).

Διακρίσεις
Συλλογικές διακρίσεις
 Τζουργκάρντεν
  Κύπελλο Σουηδίας: 2017–18

Ζιμπάμπουε
COSAFA Cup: 2018Zimbabwe break Zambian hearts again to claim 2018 COSAFA Cup

Ατομικές διακρίσεις
Λιγκ 2 Παίκτης του μήνα: Αύγουστος 2019Tino Kadewere, lauréat en Domino's Ligue 2
Λιγκ 2 Πρώτος σκόρερ: 2019–20 (με 20 γκολ)

Προσωπική ζωή
Ο πατέρας του ίδρυσε την Ακαδημία Ποδοσφαίρου Highfield στη Χαράρε και  τη διεύθυνε  μέχρι τον θάνατό του το 2014. I owe it to my dad: Kadewere. Στη συνέχεια, ο Τίνο ανέλαβε τα ηνία του οργανισμού. Το καλοκαίρι του 2020, καθώς ετοιμαζόταν να παίξει τα πρώτα του λεπτά με την Ολιμπίκ Λυών, ο Τίνο Καντεβέρε έχασε τον αδελφό του Πρινς, έναν διάσημο προπονητή στη Ζιμπάμπουε που πιθανότατα πέθανε από Covid-19, και επέστρεψε σπίτι για την κηδεία. Tino Kadewere’s Brother Prince Dies.. Τον Ιούνιο του 2021, έγινε επίσημος πρεσβευτής της πόλης Χαράρε, κυρίως λόγω της θητείας του με την Harare City FC στις αρχές της καριέρας του. Tino now face of the capital..

Ο Τίνο έχει δημιουργήσει το « Ίδρυμα Kadewere».Tino Kadewere meets Harare City..

Παραπομπές

Εξωτερικές Πηγές
 Προφίλ στο transfermarkt.com
 Djurgården profile
 Προφίλ στο Soccerway



Κατηγορία:Ποδοσφαιριστές Εθνικής Ζιμπάμπουε
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ελλάδα